NaiveNeuron/SloPal huggingface dataset:
Fecko, Martin, poslanec NR SR (2014-09-18):
Ďakujem pekne. Pán kolega, pekne si to povedal, že existovali tu ľudia, ktorí sa dokázali vzoprieť danej dobe, nehladiac na svoje obete, ktoré by mali priniesť. Niektorí priniesli tú najvyššiu obeť. Je to o nás, o našej histórii, predsa my nemôžeme teraz tu budovať nejakých falošných hrdinov, ktorí, žiaľ, sa cez médiá dostávajú k našim mladým, a tí si potom nevedia vybrať. Tak, samozrejme, berú to, čo sa im podsúva, a zisťujeme, že vlastných nevieme oceniť, ktorí, by som povedal, že majú hodnosť toho nasledovania v ďalšej generácii, ktorá by tu mala prísť. Staroba je definovaná tým, že starý človek vie odpovedať na otázky života, ale mladí ho v mnohých prípadoch nechcú počúvať, lebo si myslia, že vy ste ten alebo hento. Myslím si, že pamäť národa by mal byť, takto by mal to zdokumentovávať, aby mladí, ktorí by sa chceli takouto cestou vybrať, ktorú sme už, náš národ prešiel a bola do slepej uličky, aby nemusel ísť do takejto slepej uličky. O tom by mala byť tá pamäť národa, ktorá by sa mala zdokumentovávať, a ja chcem len pevne veriť, že tých nositeľov hodnôt, aké by mali prezentovať slovenský národ, nájdeme ich, dáme na piedestál a ich budeme ukazovať ako vzor pre ďalšiu generáciu. Ďakujem pekne.
J. Šimko, poslanec: (2004-09-08):
V súlade s rokovacím poriadkom podávam v prvom čítaní spravodajskú informáciu o predmetnom návrhu zákona. Konštatujem, že uvedený vládny návrh zákona spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 23. júla 2004 č. 805 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu, Zahraničný výbor Národnej rady Slovenskej republiky, Výbor Národnej rady Slovenskej republiky pre ľudské práva, národnosti a postavenie žien a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. Odporúčam, aby výbory predmetný návrh zákona prerokovali v druhom čítaní v lehote do 13. októbra 2004 a gestorský výbor do 15. októbra 2004. Pán predsedajúci, prosím, aby ste otvorili rozpravu k tomuto návrhu.
Hort, Milan, podpredseda NR SR (2011-10-11):
Pán poslanec Jurčík, nech sa páči.
B. Bugár, podpredseda NR SR: (2003-02-26):
Takže pristúpime k tretiemu čítaniu o tomto návrhu vlády. Teraz bolo by dobré, pani spravodajkyňa, keby ste uviedli odporúčanie výboru. A potom by sme pristúpili, samozrejme, aj k hlasovaniu.
Hrnčiar, Andrej, podpredseda NR SR (2017-04-05):
Končím možnosť nahlásiť sa s faktickými poznámkami. Nech sa páči, pán poslanec Sopko.
Paška, Pavol, predseda NR SR (2014-05-27):
(Hlasovanie.) 133 prítomných, 43 za, 79 proti, 10 sa zdržalo, 1 nehlasoval. Návrh sme neschválili.
R. Kaliňák, podpredseda vlády a minister vnútra SR: (2008-11-28):
Účelom zákona je upraviť pravidlá používania mena a priezviska, ich poradí, ako aj povoľovaní zmien. Je to reakcia predovšetkým na prax, ktorá sa na Slovensku zaviedla aj predovšetkým tým, že vznikajú mnohé manželstvá s cudzím prvkom, kde vlastne ide o to, aby to mali manželia právnicky s cudzím prvkom po slovensky. Sú manželstvá rôznej štátnej príslušnosti. A môže spôsobovať problémy, ak v dokladoch rôznych štátov majú rôzne znejúce mená. A tým pádom vlastne by mohlo dochádzať k tomu, že niekde ako napr. v mojom prípade by mohlo dôjsť k zmene diakritiky bez mäkčeňa, bez dĺžňa, aby to ľahko fungovalo aj v iných dokladoch. Ďakujem pekne za podporu tohto návrhu.
Pčolinský, Peter, podpredseda NR SR (2023-03-16):
Ďakujem. S reakciou pán poslanec Liba.
Sulík, Richard, predseda NR SR (2010-10-13):
Prosím, prezentujte sa a hlasujte. (Hlasovanie.) Zo 143 prítomných poslancov hlasovalo 79 za, 5 proti, 59 sa zdržalo. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Prosím spravodajcu, ktorého určil navrhnutý gestorský výbor, pre financie a rozpočet, poslanca Igora Federiča, aby uviedol hlasovanie v prvom čítaní o vládnom návrhu zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov . Pán poslanec, nech sa páči.
P. Paška, predseda NR SR: (2007-11-29):
Pán poslanec Záhumenský, nech sa páči.
Bugár, Béla, podpredseda NR SR (2016-11-29):
Nech sa páči, prezentujme sa a hlasujme. (Hlasovanie.) Prítomných 141, za 90, proti 22, zdržalo sa 29 poslancov. Konštatujem, že sme návrh schválili. Nech sa páči.
B. Bugár, podpredseda NR SR: (2004-09-22):
(Hlasovanie.) Prítomných 146 poslancov, za návrh 82, proti 61, zdržali sa 2 poslanci, nehlasoval 1. (Potlesk.) Konštatujem, že sme schválili vládny návrh zákona o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov aj s pozmeňujúcimi a doplňujúcimi návrhmi. Pristúpime k hlasovaniu o vládnom návrhu zákona o poskytovateľoch zdravotnej starostlivosti, zdravotníckych pracovníkoch, stavovských organizáciách v  zdravotníctve a o zmene a doplnení niektorých zákonov (tlač 639). Pani poslankyňa Majdová, nech sa páči, ste spoločnou spravodajkyňou. Ale pán minister ako navrhovateľ sa hlási o slovo. Tým otvára, samozrejme, rozpravu. Nech sa páči.
Glváč, Martin, podpredseda NR SR (2018-11-29):
Doplňujúca otázka?
Blanár, Juraj, podpredseda NR SR (2021-09-30):
Ďakujem, pán minister. Dávam teraz slovo spoločnému spravodajcovu, spravodajcovi z výboru pre poľnohospodárstvo a životné prostredie poslancovi Jaromírovi Šíblovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Horváthová, Eva, poslankyňa NR SR (2014-11-10):
Ďakujem pekne za slovo. Ja vám chcem predovšetkým pogratulovať k zvoleniu do funkcie. Viem, bolo to už aj povedané, máte veľmi ťažkú úlohu začínať svoje pôsobenie takouto závažnou kauzou. Čo mňa trošku vyrušuje, budem sa snažiť neopakovať sa po kolegoch, ktorí predo mnou hovorili, je, hovoríte o tom, že ste vymenovali štyroch nových členov do správnej rady. Sú to zase nominanti strany SMER. Chcem sa vás opýtať otvorene, pokiaľ štyria predchádzajúci členovia správnej rady zlyhali a zlyhala aj dozorná rada, kde máme záruku alebo akú záruku nám dáte, že štyria noví členovia správnej rady budú postupovať objektívne a prešetria objektívne túto situáciu? Keby ste nám vedeli dať osobnú záruku, že tomu bude tak, i keď si nemyslím, že je to celkom možné. Potom sa chcem opýtať, že pokiaľ by sa dokázalo, že tento tender nebol zrealizovaný podľa pravidiel alebo došlo tam k nejakému pochybeniu, čo sa zrejme stalo, či mienite sa ako nový minister zdravotníctva zasadiť o to, aby bola vyvodená nejaká hmotná a trestnoprávna zodpovednosť, pokiaľ bude náhodou zrušená, či za pokuty, ktoré nám za to hrozia, takisto budete vyvodzovať nejakú hmotnú zodpovednosť, či sa to vôbec dá a či plánujte takéto niečo urobiť. A trošku si dovolím najprv dodať takého povzbudenia, čo sa týka Rezidentského programu. Poznám tento projekt a veľmi sa mi páči. Som rada, že ho budete ďalej rozvíjať. Keď budete možno viac vo funkcii, možno spomeniete aj DRG systém, ktorý sa má zaviesť, a eHealth, budete mať schopnosť nejaký výrazný posun spraviť ešte počas toho roka a pol, ktorý nám zostáva? No a zároveň chcem povedať, že väčšinu toho svojho vystúpenia ste venovali opozičnému poslancovi a bývalému ministrovi, a nie kauze, ktorej sa... (Prerušenie vystúpenia časomerom.)
Osuský, Peter, poslanec NR SR (2023-02-01):
Budem sa venovať na úvod trošku histórii a mierotvorstvu. Keď verní spojenci Stalin a Hitler v zastúpení Molotov a Ribbentrop začali druhú svetovú vojnu útokom na Poľsko, možno netušili, že karta sa obráti a verní bratia sa rozkmotria. Keď si tuná počúvam reči o ušetrení civilných obetí, ktoré vznikajú, samozrejme, len tým, že jedna strana vraždí tie civilné obete, ma napadá, že ako bolo múdre urobiť prímerie a zrušiť bránenie Leningradu a dohodnúť sa s veľkonemeckou ríšou povedzme na tom, pokiaľ dostane veľkonemecká ríša Rusko a odkiaľ to Rusko bude Rusko. Inými slovami, toto sú tie správne výzvy k mierotvorstvu a ja sa čudujem, iste by ste kritizovali v tom čase Sira Winstona Churchilla, nehovoriac o Američanoch, že dodávali Rusku všetky možné zbrane, benzín, žrádlo, všetko. Bolo to, samozrejme, predlžovanie krvavej vojny, pretože stačilo to zabaliť, dohodnúť sa, urobiť prímerie a bojovať za mier. Pokiaľ ide teda o to stretnutie s veľvyslancami, viete, poviem vám to tak, oni tí veľvyslanci tu nedriemu, oni o vás vedia, oni, samozrejme, prídu, pretože ich pozve podpredseda Národnej rady, tak sa patrí prísť. Ale predstava, že nevedia, s kým sedeli za jedným stolom, je naivná. Vedia o vás všetko a nemajte o tom, čo o vás vedia, ilúzie.
Hrnčiar, Andrej, podpredseda NR SR (2017-02-08):
Ďakujem. Takže otváram zlúčenú rozpravu k týmto trom návrhom zákonov. Do, písomne sa prihlásili dvaja páni poslanci. Za klub Sloboda a Solidarita pán poslanec Martin Klus a ďalším v rozprave je prihlásený pán poslanec Ondrej Dostál. Nech sa páči, pán poslanec Klus.
Šimko, Jozef, poslanec NR SR (2020-11-26):
Ďakujem pekne. Vážený pán podpredseda, vážené pani poslankyne, vážení páni poslanci, návrh zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov, predkladáme do Národnej rady Slovenskej republiky poslanci Národnej rady Slovenskej republiky za politickú stranu Ľudová strana Naše Slovensko. Cieľom legislatívneho návrhu je posilnenie postavenia poškodeného v konaní o dohode o vine a treste tak, aby bol zabezpečený objektívnejší a pravdivejší proces. To v konečnom dôsledku povedie k nižšej miere kriminality, väčšej vymožiteľnosti práva a vyššej bezpečnosti obyvateľov Slovenskej republiky. Ako prvý sa potom hlási do rozpravy. Úvodom len toľko, vážený pán podpredseda.
B. Bugár, podpredseda NR SR: (2005-12-13):
(Hlasovanie.) Prítomných 127, za 113, zdržalo sa 10, nehlasovali 4. Tieto body sme schválili. Nech sa páči.
Blanár, Juraj, podpredseda NR SR (2023-06-27):
Ďakujem, pani poslankyňa. Teraz poprosím spoločného spravodajcu z výboru pre zdravotníctvo pána Tomáša Lehotského, aby informoval Národnú radu o výsledku rokovaní vo výboroch a zdôvodnil návrh a stanovisko gestorského výboru. Nech sa páči.
Kollár, Boris, predseda NR SR (2022-12-08):
Prezentujme sa a hlasujeme. (Hlasovanie.) Prítomných 137, za 52, proti 1, zdržalo sa 83, nehlasoval 1. Uvedený návrh sme neschválili.
Matovič, Igor, poslanec NR SR (2023-03-28):
Ďakujem pekne. Pani poslankyňa Vorobelová, tu, dobre som povedal meno?
Puci, Róbert, poslanec NR SR (2013-11-28):
Týmto sme odhlasovali všetky body zo spoločnej správy. Pán predseda, dajte, prosím, hlasovať o mojom pozmeňujúcom návrhu č. 1.
Simon, Zsolt, poslanec NR SR (2014-05-29):
Pán Bublavý musím povedať, že takýto návrh v tejto Národnej rade bol niekoľkokrát predložený, tak ako povedal dneska už kolega Novotný, a vtedy ste za to nehlasovali. A musím povedať, že mne zostáva len veriť, že výsledok toho referenda sa nedostane do takej pozície, ako ste, ako vaša vláda dostala do pozície výsledok právoplatného referenda v Tešedíkove o názve obcí, kde ste to zmietli zo stola.
Zmajkovičová, Renáta, podpredsedníčka NR SR (2013-10-24):
Pani podpredsedníčka Jurinová.
T. Cabaj, podpredseda NR SR: (2009-09-09):
Pán minister, chcete zaujať stanovisko? Nech sa páči.
M. Sabolová, poslankyňa: (2007-05-11):
Druhá konkrétna poznámka už na pani poslankyňu. Ako nevidím dôvod, vy veľmi dobre viete, pani poslankyňa Vaľová, že pani poslankyňa Gibalová niekoľko rokov komunikuje s vyššími územnými celkami, veľmi dobre poznajú jej názory, ale my sme legislatívci a my môžeme určiť presné pravidlá na to, akým spôsobom budeme, chceme financovať sociálne služby, akým spôsobom treba upraviť zákon, aby bol jasný aj pre vyššie územné celky. A pripravovaná novela zákona, o ktorej hovoríte, minimálne rok hovoríme o pripravovanej novele zákona o sociálnej pomoci, ale zatiaľ som nepočula nijaký koncepčný návrh z vašej strany, akým spôsobom chcete garantovať, aby neštátne subjekty mali istotu pri napĺňaní zákona o sociálnej pomoci v zmysle tých právnych predpisov a príloh, ktoré sú tam. A myslím si, že to je len jednoznačný výklad podľa toho, čo pani ministerka na hodine otázok pred časom predniesla, kde potvrdila všetky slová, ktoré pani poslankyňa dnes dáva do zákona, ako by to malo byť, a preto si myslím, že podpora tejto novely zákona by bola skutočne aj s vládnou koalíciou len potvrdením slov pani ministerky Tomanovej z hodiny otázok.
B. Bugár, podpredseda NR SR: (2002-12-12):
Vyzývam vás páni poslanci a panie poslankyne, aby ste sa vrátili do rokovacieho priestoru, aby ste vedeli, ako treba hlasovať aj v tomto prípade. Chcem pripomenúť, že svoju voľbu vyjadríte tak, že na príslušnom hlasovacom lístku pri každom mene a priezvisku kandidáta zakrúžkujete tú alternatívu, za ktorú hlasujete, t. j. za, proti alebo zdržiavam sa. Upozorňujem, že pri voľbe členov rady fondu je platný ten hlasovací lístok, na ktorom je zakrúžkovaná alternatíva za najviac u deviatich kandidátov, čo je uvedené aj na hlasovacom lístku. Pri voľbe členov dozornej rady fondu sa volia traja členovia. Hlasovací lístok sa neopravuje prečiarknutím alebo iným zásahom do mena a priezviska kandidáta. Neplatný je ten hlasovací lístok, ktorý je prepisovaný alebo doplňovaný, alebo ak pri niektorom mene nie je vyjadrená voľba zakrúžkovaním. Prosím teraz všetkých overovateľov, aby sa ujali svojej funkcie a dohliadali na priebeh volieb. Súčasne ich prosím, aby hlasovali ako prví. Pristúpime teda k tajnému hlasovaniu. (Akt tajného hlasovania.) (Pokračovanie rokovania  o 18.11 hodine.)
Buček, Jozef, poslanec NR SR (2016-09-20):
Ďakujem za slovo. Vážený predsedajúci, vážené pani poslankyne, páni poslanci, v rozprave k uvedenému návrhu zákona vystúpili piati poslanci. Pozmeňujúci návrh som podal ja, pán Bagačka a páni Karol Galek a Milan Laurenčík spoločne dva pozmeňujúce návrhy. Páni poslanci Dostál a Krajniak nepodali žiadne pozmeňujúce návrhy. Najprv pristúpime k hlasovaniu o pozmeňujúcich návrhoch zo spoločnej správy. Gestorský výbor odporúča hlasovať spoločne o bodoch 1, 3, 4, 5, 6, 7, 8, 9, 10, 11, 12, 13, 14, 15, 18, 20, 21, 22, 23, 24, 25, 28 a 29, hlasovať spoločne a tieto schváliť. Pán predsedajúci, dajte hlasovať.
Laššáková, Jana, podpredsedníčka NR SR (2014-10-28):
Pani poslankyňa Nachtmannová, nech sa páči.
P. Hrušovský, predseda NR SR: (2002-11-06):
O ospravedlnenie svojej neúčasti na dnešnom rokovacom dni písomne požiadal pán poslanec Karol Fajnor a na zahraničnej služobnej ceste dnes bude pani poslankyňa Irena Belohorská, ktorá odcestuje v priebehu rokovacieho dňa. V rokovaní 3. schôdze Národnej rady budeme pokračovať bodom Návrh na zmenu predloženia návrhu štátneho rozpočtu Slovenskej republiky na rok 2003 vrátane príloh, najmä rozpočtov štátnych fondov a vybrané údaje rozpočtov obcí a rozpočtov vyšších územných celkov. Návrh, ktorý pripravil výbor pre financie, rozpočet a menu, ste dostali ako tlač 27. Prosím teraz predsedu výboru pána poslanca Farkasa, aby návrh uznesenia uviedol.
Škripek, Branislav, poslanec NR SR (2024-04-16):
Ďakujem. Vážení kolegovia a kolegyne, predkladám vám všetkým jeden nový zákon. Tento nový zákon predkladám netradične, vhodil som ho všetkým, jeho znenie do schránok osobných, ale, prosím vás, naštudujte si jeho sformulované myslenie európskej civilizácie, ako aj myslenie slovenského národa za dlhé obdobie a pozývam nás všetkých kolegov, aby sme v ňom našli styčné body pre pokoj a dobro v našej spoločnosti, ktorá je rozhádaná aj po posledných parlamentných, ale, prepáčte, aj prezidentských voľbách. A sú tam výzvy napríklad, aby sme sa mali radi navzájom a nevyvyšovali sa jeden nad druhým a kto je bez viny, hodil kameňom. Takže nájdete ho všetci vo svojich schránkach a ja vám aj predstavujem ľudí, ktorí sú na balkóne, je to organizácia gedeonitov, ktorí šíria Nový zákon, ale šíria ho 124 rokov vo 200 krajinách sveta a dnes prišli, aby nám ho odovzdali. Takže sú tam hore, ja ich tu vítam. Ďakujem, že ste prišli. (Potlesk.)
Figeľ, Ján, podpredseda NR SR (2015-09-22):
Nech sa páči, s reakciou Martin Poliačik.
Kollár, Boris, predseda NR SR (2021-11-24):
Dávam slovo spoločnej spravodajkyni z výboru pre kultúru a médiá pani poslankyni Monike Péter, aby informovala Národnú radu o výsledku rokovania, výsledku rokovania výborov o tomto návrhu zákona a aby odôvodnila návrh a stanovisko gestorského výboru. Nech sa páči, pani poslankyňa, máte slovo.
Ježík, Jozef, poslanec NR SR (2018-02-01):
Ďakujem za slovo. Vážený pán predsedajúci, vzhľadom na skutočnosť, že členke Súdnej rady Alene Šiškovej zvolenej Národnou radou uplynulo funkčné obdobie a Národná rada na 23. schôdzi 12. decembra 2017 nezvolila člena Súdnej rady, je potrebné vykonať novú voľbu. Predseda Národnej rady opätovne vyzval oprávnené subjekty, aby návrhy kandidátov na člena Súdnej rady podávali ústavnoprávnemu výboru v lehote do 19. januára 2018 do 16. hodiny. V určenom termíne bol predložený jeden návrh. Kandidáti musia spĺňať podmienky ustanovené v čl. 141a ods. 2 ústavy a v § 3 ods. 2 zákona o Súdnej rade. Členom Súdnej rady môže byť len osoba, ktorá je bezúhonná, má vysokoškolské právnické vzdelanie a najmenej 15 rokov odbornej praxe. Ústavnoprávny výbor prerokoval návrhy kandidátov na člena Súdnej rady na svojej 63. schôdzi. Uznesením č. 338 konštatoval, že JUDr. Michal Mišík spĺňa ustanovené podmienky. Ústavnoprávny výbor odporučil vykonať voľbu podľa ustanovení zákona o rokovacom poriadku Národnej rady a volebného poriadku o voľbe a odvolávaní iných funkcionárov schváleného uznesením Národnej rady č. 498 zo 17. júna 2011. Pán predsedajúci, môžete otvoriť rozpravu.
Marosz, Ján, poslanec NR SR (2018-02-09):
Igor, z tvojho vystúpenia ma zaujal vzťah predsedu SNS a pána Jána Hoľka. A naozaj na tomto mieste ako zodpovední poslanci by sme mali žiadať pána ministra, aby nám vysvetlil, teda aké sú vzťahy pána Hoľka a pána Danka, lebo ja to považujem potom za konflikt záujmov, ak takýto človek, ktorý má nejakú spoločnú minulosť s predsedom SNS, je v dôležitej pozícii vedúceho osobného úradu ministerstva, ministerstva obrany. Takže ja by som chcel poprosiť a zdôrazniť to, čo si aj ty povedal vo svojom prejave, aby nám bolo objasnené, že kto je Ján Hoľko a aká je jeho spoločná minulosť s pánom predsedom parlamentu. Ďakujem.
Glváč, Martin, podpredseda NR SR (2016-05-24):
Nech sa páči, pán poslanec.
Jakab, Elemér, poslanec NR SR (2018-01-30):
Vážené pani poslankyne, vážení páni poslanci, Výbor Národnej rady pre verejnú správu a regionálny rozvoj ako gestorský výbor k vládnemu návrhu zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov, tlač 755, podáva Národnej rade v súlade s § 79 ods. 1 zákona Národnej rady č. 350/1996 Z. z. o rokovacom poriadku Národnej rady spoločnú správu výborov Národnej rady. Národná rada uznesením č. 939 z 30. novembra 2017 pridelila vládny návrh zákona na prerokovanie týmto výborom: Ústavnoprávnemu výboru Národnej rady a Výboru Národnej rady pre verejnú správu a regionálny rozvoj. Výbory prerokovali predmetný návrh zákona v lehote určenej uznesením Národnej rady Slovenskej republiky. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory Národnej rady, ktorým bol návrh zákona pridelený, zaujali k nemu nasledovné stanoviská: Ústavnoprávny výbor Národnej rady uznesením č. 312 z 23. januára 2018 s návrhom zákona súhlasil a odporučil ho Národnej rade Slovenskej republiky schváliť s pozmeňujúcimi a doplňujúcimi návrhmi. Výbor Národnej rady pre verejnú správu a regionálny rozvoj uznesením č. 134 z 25. januára z 2018 s návrhom zákona súhlasil a odporučil ho Národnej rade Slovenskej republiky schváliť s pozmeňujúcimi a doplňujúcimi návrhmi. Z uznesení výborov Národnej rady Slovenskej republiky uvedených pod bodom 3 tejto správy vyplývajú pozmeňujúce a doplňujúce návrhy, ktoré nebudem čítať, nakoľko máte spoločnú správu rozdanú. Gestorský výbor odporúča o návrhoch výborov Národnej rady, ktoré sú uvedené v spoločnej správe, hlasovať takto: hlasovať spoločne o bodoch 1 až 5 s odporúčaním gestorského výboru schváliť. Gestorský výbor na základe stanovísk výborov odporúča Národnej rade predmetný návrh zákona schváliť v znení schválených pozmeňujúcich a doplňujúcich návrhov uvedených v tejto spoločnej správe. Spoločná správa výborov Národnej rady bola schválená uznesením gestorského výboru č. 137 z 30. januára 2018. Týmto uznesením ma výbor zároveň poveril ako spoločného spravodajcu, aby som na schôdzi Národnej rady pri rokovaní o predmetnom návrhu zákona predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady v znení neskorších predpisov. Ďakujem, skončil som, pán predsedajúci. (Potlesk.) Ďakujem za potlesk.
Bugár, Béla, podpredseda NR SR (2019-06-27):
Nech sa páči, prezentujme sa a hlasujme o skrátení lehoty. (Hlasovanie.) Prítomných 107, za 77, proti 22, zdržali sa 6, 2 nehlasovali. Konštatujem, že sme skrátili lehoty. Nech sa páči, môžme pristúpiť k hlasovaniu.
R. Zajac, minister zdravotníctva SR: (2004-05-19):
Zdravotná dokumentácia ako ďalší z problémov, ktorý tento zákon rieši - a prístup k nej - je častým predmetom sporov a nejasností aplikačnej praxe. Zákon stanovuje, že vedenie zdravotnej starostlivosti je nepochybne súčasťou poskytovania zdravotnej starostlivosti, je vedenie zdravotnej dokumentácie, zavádza sa právny režim zdravotnej dokumentácie. Zavádza sa právny režim zdravotnej dokumentácie, ktorý z hľadiska ochrany osobných údajov zavádza jasné a prehľadné pravidlá pre poskytovanie údajov a výpisov z dokumentácie. Návrh zákona tiež definuje neodkladnú zdravotnú starostlivosť, čo je pojem, ktorý bude rozhodujúci pre stanovovanie postupu, stanovovanie spoluúčasti pacienta a stanovovanie časového faktoru takzvaných čakacích listov. To vplýva na financovanie zo strany zdravotnej poisťovne, pretože neodkladná starostlivosť musí byť financovaná ihneď a v plnej miere. V oblasti diagnostiky sa po prvý raz upravuje súvislosť medzi zdravotnou starostlivosťou a diagnózou pre chorobu. Väzba poskytovania zdravotnej starostlivosti na diagnózu je pritom kľúčom z hľadiska celej reformy zdravotníctva, pretože umožňuje k jednotlivým diagnózam priradiť štandardný diagnostický a liečebný postup. Osobitným prvkom návrhu zákona je zavedenie pojmu služby súvisiace so zdravotnou starostlivosťou, patrí medzi ne hlavne ubytovanie alebo stravovanie v nemocniciach, neakútna preprava a podobné činnosti. Služby súvisiace so zdravotnou starostlivosťou nie sú zdravotnou starostlivosťou, preto ich bude možné zaťažovať rôznou mierou spoluúčasti pacienta. Rád by som vám iba dva „slajdy“ zatiaľ premietol k tomu, čo považujeme za zákon, ako jeden z najdôležitejších prvkov, prosím si možnosť premietať.
Jurinová, Erika, podpredsedníčka NR SR (2012-09-26):
Pán poslanec Novotný.
Dzurinda, Mikuláš, minister zahraničných vecí SR (2011-07-07):
Tušil som, pán predsedajúci, že budem v časovej tiesni, preto odpoveď bude stručná. Zrušenie podmienky štátnych skúšok iných ako obhajoby záverečnej práce na riadne skončenie štúdia je predmetom vecného zámeru novely zákona o vysokých školách, ktorý by mal vstúpiť do platnosti v prvom štvrťroku budúceho roku. (Potlesk.)
Paška, Pavol, predseda NR SR (2013-03-21):
(Hlasovanie.) 141 prítomných, 84 za, 57 sa zdržalo. Zobrali sme správu na vedomie a schválili návrh uznesenia. Ešte jedno hlasovanie o Zameraní zahraničnej politiky Slovenskej republiky na rok 2013 . Je to tlač 351.
B. Bugár, podpredseda NR SR: (2002-02-21):
Rozpravu sme ukončili, takže, vážené panie poslankyne, vážení páni poslanci, ďalším bodom by mal byť návrh Ozbrojené sily Slovenskej republiky - model 2010. Je, už boli za mnou poslanci, je všeobecný súhlas, aby sme tento návrh prerokovali na ďalšej schôdzi Národnej rady, nakoľko návrh je spojený s dvoma zákonmi, o ktorých budeme rokovať až na budúcej schôdzi. Takže pristúpime k ďalšiemu bodu a to je návrh skupiny poslancov. Pán poslanec Andrassy, nech sa páči. Ľ. Andrassy, poslanec: Ďakujem veľmi pekne, pán predsedajúci. Nenamietam proti tomu, že nebudeme na tejto schôdzi Národnej rady diskutovať o ozbrojených silách, o transformácii ozbrojených síl podľa modelu 2010, ale chcem upozorniť poslancov, že ministerstvo obrany koná už niektoré kroky, ktoré nadväzujú na tento model, koná kroky v súvislosti aj s vojenským vysokým školstvom a myslím si, že by bolo naozaj najlepšie, ak by ministerstvo obrany v tejto chvíli, kým nie je schválený a podporený Národnou radou tento model, nepristúpilo k rušeniu vojenského vysokého školstva, aby umožnilo mladým ľuďom ísť a uchádzať sa o štúdium v prvých ročníkoch či už Vojenskej akadémie v Liptovskom Mikuláši alebo aj Vojenskej leteckej akadémie. Myslím si, že ministerstvo obrany tým, že nechce otvoriť prvé ročníky, ničí tieto dve medzinárodne etablované vysokoškolské inštitúcie.
B. Bugár, podpredseda NR SR: (2001-09-17):
O. Keltošová, poslankyňa: Ďakujem za slovo, pán predsedajúci. Pán poslanec Sopko, výnimočne s vami súhlasím, že tento zákon treba vrátiť na dopracovanie, a to prinajmenšom z dvoch dôvodov. Po prvé, zhruba pred pol až trištvrte rokom sme prerokúvali Národný plán zamestnanosti v Slovenskej republike, ktorý absolútne nie je koordinovaný s týmto návrhom zákona o podpore regionálneho rozvoja. Čiže minimálne táto koordinácia chýba a bolo by treba povedať, ak budeme podporovať tento návrh zákona, aké to bude mať dopady na zamestnanosť alebo nezamestnanosť. A som rada, že prišla pani ministerka Schmögnerová, pretože zároveň chcem povedať, že v súvislosti s takzvaným kompetenčným zákonom a s novelou zákona o rozpočtových pravidlách som upozorňovala nato, že chýba právny predpis, ktorý hovorí o horizontálnom vyrovnávaní medzi jednotlivými vyššími územnými celkami, čiže aj medzi regiónmi. To je presne to, o čom hovoríte aj vy pán poslanec Sopko, že nie je jasné, akým spôsobom budú tieto slabšie regióny podporované, a to nielen v zmysle tohto návrhu zákona, ktorý predkladá pán minister Harna, ale v celom systéme, či už daňovom, či už dotačnom, či už zo štrukturálnych fondov Európskej únie, takže ja som tiež zato, aby sa tento návrh zákona vrátil na dopracovanie.
B. Bugár, podpredseda NR SR: (2004-10-22):
Pani poslankyňa Bollová. D. Bollová, poslankyňa: Ďakujem pekne, pán podpredseda. Pán Hamarčák, chcela by som vás trošku poopraviť, ak dovolíte, cena pohonných hmôt nie je jedna z najvyšších, ale vôbec najvyššia z okolitých krajín. Včerajšia tlač totiž uviedla, koľko tržieb stratili naši predajcovia, pretože slovenskí vodiči čerpajú pohonné hmoty v zahraničí. Bolo by zaujímavé vypočuť dôvody výrobcov pohonných hmôt na tieto nehorázne ceny. A ešte dovoľte taký malý dodatok. Pán kolega, ceny pohonných hmôt nevadia iba členom Komunistickej strany a Smeru, myslím si, že rozčuľujú väčšinu našich obyvateľov. Ďakujem. (Potlesk.)
A. Belousovová, podpredsedníčka NR SR: (2009-02-10):
Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Ústne sa do rozpravy neprihlásil nikto. Uzatváram možnosť podania ústnych prihlášok do rozpravy. Vyhlasujem rozpravu za skončenú. Zároveň prerušujem rokovanie o tomto bode programu. Ďalej budeme pokračovať v rokovaní o návrhu poslancov Národnej rady Slovenskej republiky Martina Fronca, Pavla Hrušovského a Moniky Gibalovej na vydanie zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov . Návrh zákona je pod tlačou 923, návrh na jeho pridelenie na prerokovanie výborom je v rozhodnutí č. 940. Nech sa páči, pán poslanec Fronc, máte slovo, uveďte návrh zákona.
Hrnčiar, Andrej, podpredseda NR SR (2016-10-27):
Pani poslankyňa Verešová je ďalšou vystupujúcou v rozprave.
Kollár, Boris, predseda NR SR (2021-09-21):
Vyhlasujem päťminútovú prestávku a potom budeme hlasovať. (Päťminútová prestávka.)
Laurenčík, Milan, poslanec NR SR (2011-10-21):
Pán predseda, sme v treťom čítaní. Prosím, otvorte rozpravu.
Baška, Jaroslav, poslanec NR SR (2021-09-21):
Ďakujem pekne za slovo. Jozef, naviažem hneď na tie tvoje prvé slová. Presne, môžete veci meniť, ale musíte potom sa pozreť, v akom prostredí a akú máte silu na tieto zmeny, a určite Alexander Dubček po roku ’68 bol naozaj veľmi perzekvovaný a veľmi dlho, až potom keď prišla revolúcia v ’89., bol znova, znova zviditeľnený a bojoval za demokraciu tejto krajiny. Preto aj Trenčianska župa pripravila také slávnostné zhromaždenie, ktoré sa konala, konalo v jeho rodnej obci Uhrovec 28. augusta, spoločne s poslancami zastupiteľstva TSK, kde sme pripravili deklaráciu zastupiteľstva Trenčianskej župy pri príležitosti 100. výročia jeho narodenia, a túto budeme schvaľovať na nasledujúcom zastupiteľstve v pondelok. Som veľmi rád, že aj toto námestie, kde sídli Národná rada Slovenskej republiky, sa volá po jeho mene, po Alexandrovi Dubčekovi, a som rád, že aj Trenčianska univerzita Alexandra Dubčeka nesie jeho názov. Bol to človek, ktorý bojoval aj proti... aj napriek teda tej presile, a ktorá tu bola naozaj veľmi veľká po tom roku 1968, ale napriek tomu sa nikdy nejakým spôsobom nezradil tie jeho ideály, ktoré, ktoré mal. Som rád, že Alexander Dubček sa tiež narodil v tom istom dome ako Ľudovít Štúr, tiež v Uhrovci, a som veľmi rád, že takýmto spôsobom sme si mohli pripomenúť a budeme si pripomínať ešte celý tento rok meno Alexandra Dubčeka. A tiež nesúhlasím s tým, teda súhlasím s tým, že a je to ľúto, že vláda nevyhlásila tento rok za rok Alexandra Dubčeka.
P. Paška, predseda NR SR: (2008-04-09):
Pán poslanec Fedor, máte slovo.
Danko, Andrej, predseda NR SR (2019-06-19):
Možno prejav sily je si vyholiť hlavu a s takou jednoduchosťou sa dostať do parlamentu. A môžem vás ubezpečiť, celé ĽSNS, že vás v Rusku majú za fašistov a extrémistov. A môžte sa usmievať, môžte chodiť po dedinách, po krčmách a klamať ľudí. Vás nemá nikto vo svete za nič. To, že klamete národ a rozprávate rozprávky a potom zrazu dostanete päť miliónov od štátu, ktoré si necháte, že si kupujete polia a že ste sa so svojou jednoduchosťou dostali do parlamentu, je len to, že klamete ľudí. Pri zodpovednom riadení štátu si treba v prvom rade urobiť poriadok v hlavičkách, ak sa chcete vyjadrovať, pretože najprv ste Európsku úniu hanili, dneska máte dvoch poslancov, klamaním, útokmi... (Prerušenie vystúpenia predsedajúcim.)
Jurinová, Erika, podpredsedníčka NR SR (2014-11-09):
Pán poslanec na vaše vystúpenie sú dve faktické poznámky. Uzatváram možnosť prihlásiť sa s faktickou. Pán poslanec Jarjabek.
J. Čech, poslanec: (2008-09-10):
Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku, doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel zaradil ho v súlade s § 72 ods. 2 rokovacieho poriadku na rokovanie dnešnej 27. schôdze Národnej rady slovenskej republiky. Konštatujem, že uvedený návrh spĺňa z formálno-právnej stránky všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia vládneho návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami, o zhodnotení súčasného stavu, o dôvode potreby novej právnej úpravy, o hospodárskom a finančnom dopade a vplyve na štátny rozpočet. Osobitná časť dôvodovej správy obsahuje odôvodnenie jednotlivých ustanovení. Problematika vládneho návrhu zákona je upravená v práve Európskych spoločenstiev a v práve Európskej únie upravená nie je. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky zo dňa 26. augusta 2008 č. 751 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali nasledovné výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre pôdohospodárstvo, životné prostredie a ochranu prírody, Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre pôdohospodárstvo, životné prostredie a ochranu prírody. Odporúčam, aby určené výbory predmetný vládny návrh zákona prerokovali do 20. októbra 2008 a gestorský výbor do 21. októbra 2008. Pán predsedajúci, skončil som. Otvorte, prosím, rozpravu.
M. Číž, podpredseda NR SR: (2006-08-04):
Vážené kolegyne, kolegovia, naozaj s tou faktickou sa treba prihlásiť v priebehu vystúpenia, pretože taká bola prax. Pro toto, keďže začíname, tak pokiaľ je to možné, poprosím technikov, aby sme mohli ešte realizovať faktickú poznámku. Ospravedlňujem sa pánovi poslancovi Novotnému. (pozn. red.: s faktickou poznámkou sa prihlásil poslanec Stanislav Janiš)
Kondrót, Maroš, poslanec NR SR (2013-06-21):
Ďakujem pekne, pani podpredsedníčka, dobré ráno všetkým kolegom, kolegyniam. Vážené panie poslankyne, vážení páni poslanci, cieľom navrhovanej právnej úpravy je zefektívniť prípravu a realizáciu významných investícií a tým prispieť k zatraktívneniu podnikateľského prostredia v Slovenskej republike, k udržaniu hospodárskeho rastu a poklesu miery nezamestnanosti. Návrhom zákona sa rozširuje kategória významných investícií na všetky druhy stavieb. Zároveň sa však precizujú a objektivizujú kritériá, ktoré musia byť splnené, aby sa určitá investícia mohla považovať za významnú. Takisto pribudli kontrolné a sankčné ustanovenia. V prvom čítaní prebehla vcelku zaujímavá diskusia, kde sme pozorne počúvali, ak sa objavili relevantné výhrady či pochybnosti, pokúsili sme sa na ne v tom duchu aj reagovať. Návrh zákona bol prekonzultovaný s príslušnými rezortmi, takisto ako aj s parlamentnou legislatívou a výsledkom sú vylepšenia, doplnenia návrhu zákona, ktoré sú zahrnuté v spoločnej správe výborov. A dovoľujem si vás, vážené kolegyne, kolegovia, požiadať o podporu tohoto návrhu zákona. Ďakujem.
Sulík, Richard, predseda NR SR (2011-06-29):
Pán poslanec Ondruš ako posledný rečník prihlásený v rozprave ústne má slovo.
Bugár, Béla, podpredseda NR SR (2010-10-13):
Ďakujem. Prosím teraz predsedu výboru pre financie a rozpočet pána poslanca Kollára, aby informoval Národnú radu o výsledku prerokovania tohto návrhu vo výbore. Nech sa páči.
B. Bugár, poslanec: (2007-09-18):
Ale znovu vám musím pripomínať, aby ste nepoučovali poslancov. Toto nie je vaša úloha. Vašou úlohou je sa správať vždy ako podpredsedníčka parlamentu.
Senko, Ján, poslanec NR SR (2018-05-15):
Ďakujem za slovo. Vážený pán predsedajúci, vážená pani ministerka, kolegyne, kolegovia, v súlade s § 79 ods. 1 zákona Národnej rady Slovenskej republiky o rokovacom poriadku predkladám spoločnú správu výborov Národnej rady Slovenskej republiky k vládnemu návrhu zákona, ktorým sa mení a dopĺňa zákon č. 207/2009 Z. z. o podmienkach vývozu a dovozu predmetu kultúrnej hodnoty a o doplnení zákona č. 652/2004 Z. z. o orgánoch štátnej správy v colníctve a o zmene a doplnení niektorých zákonov v znení neskorších predpisov v znení zákona č. 38/2014 Z. z. a ktorým sa menia a dopĺňajú niektoré zákony, v druhom čítaní. Návrh zákona máme pod tlačou 839. Národná rada Slovenskej republiky svojím uznesením pridelila vládny návrh zákona, ktorým sa mení a dopĺňa predmetný návrh zákona, Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre kultúru a médiá. Uvedené výbory prerokovali predmetný návrh zákona v stanovenom termíne. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Predmetný vládny návrh zákona výbory prerokovali a odporučili schváliť, a to Ústavnoprávny výbor Národnej rady svojím uznesením č. 353 z 2. mája 2018 s pozmeňujúcimi a doplňujúcimi návrhmi a Výbor Národnej rady Slovenskej republiky pre kultúru a médiá uznesením č. 91 z 3. mája 2018 s pozmeňujúcimi a doplňujúcimi návrhmi. Výbory Národnej rady, ktoré predmetný návrh zákona prerokovali, prijali pozmeňujúce a doplňujúce návrhy, ktoré sú súčasťou spoločnej správy v jej časti IV. Gestorský výbor na základe stanovísk výborov vyjadrených v ich uzneseniach odporúča Národnej rade Slovenskej republiky uvedený vládny návrh v znení schválených pozmeňujúcich a doplňujúcich návrhov schváliť. O pozmeňujúcich a doplňujúcich návrhoch uvedených, ako som hovoril, v časti IV tejto spoločnej správy gestorský výbor odporúča hlasovať spoločne o bodoch 1 až 8 a 10 až 13 s odporúčaním schváliť a samostatne o bode 9 s odporúčaním neschváliť. Spoločná správa bola schválená uznesením Výboru Národnej rady Slovenskej republiky pre kultúru a médiá č. 104 z 9. mája 2018. Gestorský výbor ma určil, aby som predniesol spoločnú správu o výsledku prerokovania predmetného návrhu zákona. Pán predsedajúci, otvorte, prosím, rozpravu.
Šeliga, Juraj, podpredseda NR SR (2021-02-03):
Pán poslanec Beluský.
Ďurica, Ondrej, poslanec NR SR (2023-06-14):
Ďakujem za slovo. Ja by som chcel takisto reagovať na kolegu Mazureka, pretože on veľmi detailne rozobral to programové vyhlásenie vlády a aj jednotlivých predstaviteľov alebo ten politický rozmer a spôsob politiky, ktorú ponúka táto Čaputovej vláda. Dotkol si sa vo svojej rozprave aj takej stati, kde je spomínané, ako veľmi sa o nás Európska únia stará. Netreba zabudnúť, že Európska únia vynakladá veľké prostriedky na to, aby robila predovšetkým v štátoch bývalej, bývalého východného bloku bohatú a dobre financovanú kampaň na to, aby bola Európska únia hlavne medzi občanmi vnímaná pozitívne, to isté robí NATO, takže tá rétorika, ktorá je dlhodobo aj na Slovensku, je tomu priamoúmerná. To isté, samozrejme, platí aj pre úradnícku vládu, ktorá pokračuje v tomto trende a pokračuje v tejto línii. Treba si však uvedomiť, že občania vnímajú tie veci trochu inak a akákoľvek kampaň za akékoľvek peniaze jednoducho nenahradí to, ako ľudia reálne žijú a čo majú ľudia v peňaženkách a akú politiku presadzuje či už úradnícka vláda, alebo predchádzajúca vláda a kam táto politika doviedla či už Slovenskú republiku, alebo ostatné štáty. Myslím si že programové vyhlásenie vlády je, tak ako sme zvyknutí, žiaľ, veľmi, veľmi málo sebavedomé a je tam veľmi málo suverenity a na prvom mieste naozaj nie je Slovensko, ani občania Slovenskej republiky, ale všetci ostatní. A toto je, toto je chyba a tragédia, ktorú, ktorej sme svedkami už dlhodobo.
Pročko, Jozef, poslanec NR SR (2024-06-12):
Ďakujem veľmi pekne. Budem reagovať na ten váš úvod, v ktorom ste spomínali vystúpenie pána Huliaka vo faktickej poznámke. Predstavte si, že by som ja povedal to čo Huliak. Že niekto rozbije Ficovi hlavu. Predstavte si, že by som toto ja povedal. To, čo povedal, to, čo povedal, to, čo povedal Huliak teraz. Viete si to predstaviť, že by som to ja teraz povedal, čo povedal Huliak? To sú oni, ktorí, ktorí hneď po voľbách povedali, že zmenia ten systém, že budú, že to bude iné. Po streľbe na Roberta Fica, ktorú odsudzujem, zo srdca odsudzujem, toto povie poslanec vládnej koalície! Nabáda ľudí, aby nás bili. Toto je, toto je tá politika! Vy len rozprávate všetci, koľko vás je, o tom, že treba zmierenie, o tom, že treba pomôcť. Vy len rozprávate, že rešpektujete iný názor. No ja som mal svoj názor, povedal som svoj názor. O nikom som nerozprával, že vám treba rozbiť hlavu, že ste, že ste... to, viete, tie intrigy, ktoré tu Huliak teraz porozprával, intrigy a to je, viete, on má naozaj, nebudem sa s ním naťahovať, pretože keby to povedal niekde inde. On sa skrýva za poslaneckú imunitu a je to, je to smutné, ale opakujem, keby niekto z nás z opozície povedal o niekom z vás, že vám rozbije niekto hlavu, a nabádal tak ako Huliak, tak tu skáčete po plafón.
Bugár, Béla, podpredseda NR SR (2016-12-06):
Pán poslanec Krajčí, nech sa páči.
Figeľ, Ján, podpredseda NR SR (2012-09-19):
Ďakujem pekne. Nech sa páči, zaujmite miesto pre spravodajcu, pani spravodajkyňa. Pre upresnenie alebo korektúru chcem uviesť, že ide o overovanie, environmentálne overovanie, nie overenie. A ideme k všeobecnej rozprave. Otváram týmto všeobecnú rozpravu, do ktorej som nedostal žiadnu písomnú prihlášku. Chcem sa spýtať, či sa niekto hlási ústne? Nie je tomu tak. Takže týmto zároveň môžem aj ukončiť rokovanie a končím rokovanie o tomto bode programu. Pristúpime k druhému čítaniu. Chcete sa vyjadriť? Prerušujem rokovanie o tomto bode programu. Pristúpime k ďalšiemu bodu, ktorým je druhé čítanie o vládnom návrhu zákona o ochrane ozónovej vrstvy Zeme a o zmene a doplnení niektorých zákonov. Tento návrh zákona je uvedený ako tlač 137. Spoločná správa má č. 137a. Pán minister, nech sa páči, ujmite sa slova a odôvodnite vládny návrh zákona.
Brocka, Július, poslanec NR SR (2014-03-20):
Ďakujem. Aj ja by som chcel poďakovať kolegovi Froncovi za jeho vystúpenie. Hovoril mi z duše, len mi v jeho vystúpení chýbala jedna informácia pre poslancov z hnutia NOVA, pre pána poslanca Krajcera, pre pána poslanca Chrena aj pre pána poslanca Drobu, ktorí nezaregistrovali, že KDH v druhom kole prezidentských volieb podporuje Andreja Kisku, nie Roberta Fica, opakujem, nie Roberta Fica.
Kočiš, Eduard, poslanec NR SR (2021-03-17):
Ďakujem za slovo, pán predsedajúci. Juraj, ja ťa vnímam ako pragmatického a realisticky uvažujúceho človeka, ale tak ako povedal predrečník Miro Suja, naozaj tiež nemám pocit, aby občania maďarskej národnosti boli na Slovensku občanmi akejsi druhej kategórie, to kategoricky odmietam. Mám niekoľko desiatok priateľov, ktorí žijú na južnom Slovensku, teda hlavne z východnej časti Slovenska, odkiaľ aj ty pochádzaš, a naozaj nemám ten pocit, aby títo občania v sebe nejakým spôsobom niesli nejakú myšlienku občana druhej kategórie. Práve naopak, žiadna národnostná menšina na Slovensku nikdy nemala také výhody v oblasti kultúry, športu, školstva a celkových práv na sebaurčenie ako práve maďarská národnostná menšina, ktorá na Slovensku žije, ktorej občania tvoria značnú časť slovenského obyvateľstva maďarskej národnosti. Sú už dávno za nami časy Bugára a Slotu, kedy sa v Národnej rade titulovali kadečím a kadekým, či už to bolo naoko, alebo to mysleli naozaj úprimne, to ja nechám na historické okienko, ale jednoducho tieto časy sú dávno preč. Slovenská republika a Maďarská republika naozaj majú nadštandardné vzťahy a nadštandardné vzťahy aj na národnostne zmiešanom území majú občania Slovenskej republiky. Slovenská republika ako zvrchovaný štát by mala naozaj pre... by mala mať naozaj presné informácie o občanoch, ktorí prišli o slovenské občianstvo, a ku každej žiadosti by sme sa mali jednoducho principiálne venovať individuálne a pristupovať individuálne, zvážiť všetky možné riziká, všetky možné prínosy, ktoré tu môže mať či už pre občana, alebo pre štát, ktorého národnosť chce opätovne prijať alebo o ňu požiadať. Čiže skúsme sa na všetko pozerať realisticky, prakticky a nevyvolávať umelo nejaké vášne. Ďakujem pekne.
Bugár, Béla, podpredseda NR SR (2011-09-14):
Pán poslanec Kaliňák, nech sa páči.
P. Prokopovič, minister dopravy, pôšt a telekomunikácií SR: (2003-12-03):
Predkladaná novelizácia  zákona o vnútrozemskej plavbe je výsledkom analýzy problematiky vodnej dopravy ako celku, skúsenosti z viac ako dvojročnej aplikácie tohto zákona v praxi a transpozície predpisov Európskeho spoločenstva. Jedným z cieľov novely zákona je zohľadniť požiadavku slobodného poskytovania služieb vo verejných prístavoch pre viacerých užívateľov verejných prístavov na porovnateľnom základe. Uplatnením tohto systému by sa mala postupne eliminovať súčasná vertikálna koncentrácia  vo verejných prístavoch, t. j. monopol jednej spoločnosti v poskytovaní služieb a vlastníctva infraštruktúry prístavov. V návrhu zákona je tento problém riešený na základe vytvorenia správcovských spoločností zriadených štátom s podstatne väčším rozsahom práv a povinností voči štátu i správe a rozvoju prístavov. Vytvorením spoločnosti, ktorá bude vykonávať správu  prístavov, vznikne priaznivejšie prostredie na podnikanie, rozvojové zámery prístavov a na bezpečnosť vrátane riešenia mimoriadnych udalostí, napríklad protipovodňové opatrenia, záchranné práce pri povodniach a mimoriadnych udalostiach. Návrh zákona je v súlade s Ústavou Slovenskej republiky, platným právnym poriadkom Slovenskej republiky, ako aj medzinárodnými zmluvami, ktorými je Slovenská republika viazaná. Navrhovaný zákon nebude mať dopad na výdavkovú časť štátneho rozpočtu. Dovoľujem si vás, panie poslankyne, páni poslanci, požiadať o podporu prerokovaného vládneho návrhu zákona v druhom čítaní a o jeho konečné schválenie. Ďakujem za pozornosť. Pán podpredseda, skončil som úvodné slovo. Ďakujem.
Šipošová, Janka, poslankyňa NR SR (2014-07-01):
Sľubujem. (Potlesk.)
Bugár, Béla, podpredseda NR SR (2019-05-15):
Prezentujme sa a hlasujme. (Hlasovanie.) Prítomných 136, za 52, proti 14, zdržalo sa 70 poslancov. Návrh nebol schválený. Takže budeme pokračovať ďalej. Prosím pána poslanca Ivana, aby uviedol hlasovanie o bode 67 programu, a to je prvé čítanie o návrhu poslancov Zemanovej a Pavelku na vydanie zákona, ktorým sa mení a dopĺňa zákon 250/2007 Z. z. o ochrane spotrebiteľa, tlač 1442. (Hlasovanie o návrhu poslancov Národnej rady Slovenskej republiky Anny Zemanovej a Radoslava Pavelku na vydanie zákona, ktorým sa mení a dopĺňa zákon č. 250/2007 Z. z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení neskorších predpisov , tlač 1442.)
Danko, Andrej, predseda NR SR (2018-12-13):
Pán poslanec Baláž.